Glenrothes

Glenrothes (skotsk-gælisk: Gleann Rathais; skotsk: Glenrothes) er en ny by midt i hjertet av Fife i øst-sentrale Skottland. Den er omtrent 48 km nord for Edinburgh og 48 km sør for Dundee. Byen har en beregnet befolkning på 38 360 innbyggere i 2020.«Mid-2020 Population Estimates for Settlements and Localities in Scotland» . National Records of Scotland. 31. mars 2022. Det gjør den til den tredje største bosetningen i Fife og den 18. største tettbefolkete samfunnet i Skottland. 

Byen ble grunnlagt omkring 1948 ved at flere små landsbyer ble slått sammen, og er nå  administrasjonssenter for regionen. «New Town Site Approved». The Glasgow Herald. 27 juli 1948. s. 3.Ferguson, Keith (1996): A New Town's Heritage: Glenrothes 1948-1995 (1. utg.). Glenrothes: Glenrothes Development Corporation. ISBN 0-9502603-4-7., s. 7. Opprinnelig var de viktigste industriene i Glenrothes papirproduksjon og kullgruvedrift. Mange gruvearbeidere flyttet dit fra den vestlige delen av Skottland, spesielt fra Glasgowområdet. I dag har disse industriene blitt erstattet av en rekke fabrikker som produserer elektronisk utstyr. Jernbanestasjonen som betjener byen heter Glenrothes-with-Thornton, og ligger i landsbyen Thornton. 

 Toponymi 
Navnet Rothes kommer fra tilknytningene jarlene av Rothes (uttales Roth-is) fra Leslie-familien fra nordøstlige Skottland. Denne familien eide historisk mye av landområdene som byen Glenrothes har blitt bygd på, og har også gitt sitt navn til den tilstøtende landsbyen Leslie. Første ledd i bynavnet er Glen kommer fra det skotsk-gæliske ordet gleann i betydningen «dal». Det ble gitt for å forhindre forveksling med byen Rothes i Moray, og for å reflektere lokaliseringen av byen innenfor dalen av elven Leven.Ferguson, Keith (1982): A History of Glenrothes (1. utg.). Glenrothes: Glenrothes Development Corporation. ASIN B001P4JSI0, s.  56–59 Cowling, David (1997): An Essay for Today – The Scottish New Towns 1947-1997 (1. utg.). Edinburgh: Rutland Press. ISBN 1-873190-47-6., s. 25–31.

De forskjellige områdene («distriktene») til Glenrothes har blitt oppkalt etter landsbyene som allerede var etablert i området (f.eks. Cadham, Woodside), gårdene som formelt var fordelt utover landet (f.eks. Caskieberran, Collydean, Rimbleton) eller de historiske eiendomshjemmene i området (f.eks. Balbirnie, Balgeddie, Leslie Parks).Reid, Emma (2004): Old Glenrothes- Old buildings, farms and villages in the area which became the New Town of Glenrothes (1. utg.). Cupar: Fife Family History Society. s. 6–41.

 Kjente personer 
Blant kjente personer fra byen finner man trompetisten John Wallace, skuespilleren Dougray Scott og Skottlands andre førsteminister, Henry McLeish. Han måtte gå av i 2001 etter en skandale kjent som «Officegate»,Hurst, Miranda (8. november 2001): «How the Officegate saga unfolded». BBC News. som involverte ulovlig videreutleie av en bygning i sentrum av Glenrothes. «First Minister McLeish resigns». The Daily Telegraph. Arkivert fra originalen den 18. september 2016.

 Referanser 

Kategori:Byer i Fife
Kategori:Bosetninger etablert i 1948
Kategori:1948 i Storbritannia